Limoncello

'O llimoncello (o llimoncino) è 'nu liquore doce fatto ch' 'e sscorze 'e limone ammacenate dinto 'o spireto, e aroppo ammiscato co nu sceruppo 'e acqua e zuccaro.

 Descrizzione e auzo 
Pe ll'infusione se auzą 'o spireto 'a nuvanta grare, addò 'e scorze veneno ammacenate (sulo 'a parte jalla) co na propurzione 'e dièci limune gruosse pe ogni litro 'e spirito. A siconna de recette 'o tiempo 'e ammacinamiento càgna ma sta 'ncoppa 'e vinte juorni, aroppo ammischiato 'o sceruppo, 'e porzioni songo cchiù o meno 600-700 gramme 'e zuccaro pe ogne litro r'acqua. 'O liquore po' vene filtrato e 'mmuttigliato.

Doppo cchiù o meno nu mese 'e ammacinamiento (pe certe ricette 'a durata è cchiù ppoco) dinto 'a buttèglia, addiventa nu liquore 'e culore jallo, auząto comme diggestivo doppo magnato. 

'A scorza 'e culore jallo, pigliata re meglio limune 'e forma tonna, soccia e 'e dimenzioni grosse, è l'ingrediente principale do llimoncello che da 'o liquore 'nu sapore deciso e nu gustu assaje forte.

Siconno 'a tradizzione 'o llimoncello nasce all'inizio do Noveciento e 'a scuperta soja vene cuntesa tra Surrentini, Amalfetani e Caprisi: paricchio famoso infatti è chillo fatto 'n'Campania auząnno 'o limone 'e Surriento ('o "femminiello") o 'o Sfusato Amalfetano IGP, nonché chillo 'e Proceta. 

'N'seguito 'o successo ro llimoncello 'n'Talia, pure l'Amerecani hanno accuminciato a ffà 'o llimoncello auząnno 'e limune da California che songo 'o 90% da produzzione nazziunale.

Categurìa:Cucina campana